**Oprávnené výdavky**

**Výzva 1/2025 Podpora kultúrnych a umeleckých aktivít a mládežníckych**

**organizácií zameraných na občanov Mesta Senec**

Za oprávnené výdavky v zmysle ods. 3 čl. 3 VZN č. 11/2024 sa považujú preukázané výdavky žiadateľov súvisiace s realizáciou projektov:

a) bežné výdavky súvisiace s realizáciou projektu – výdavky na obstaranie materiálov, hnuteľných vecí neinvestičného charakteru a zabezpečenie služieb potrebných pre realizáciu projektu;

b) na dopravu v priamej súvislosti s realizáciou projektu:

• v prípade použitia súkromného motorového vozidla sa zúčtuje len náhrada výdavkov za pohonné hmoty v zmysle zákon č. 283/2002 Z.z. o cestovných náhradách v znení neskorších predpisov, najviac však do výšky 15 % celkových výdavkov;

• v prípade použitia prostriedku hromadnej dopravy (vlak, autobus, lietadlo) sa zúčtuje cena cestovného lístka, prípadne letenky,

• v prípade použitia hromadného dopravného prostriedku na objednávku sa zúčtujú náklady na dopravu.

c) výdavky organizačného a prevádzkového charakteru, prenájmy priestorov, správne a licenčné poplatky, štartovné, vklady do súťaží a pod., vrátane výdavkov na propagáciu a marketing (okrem alkoholu a tabakových výrobkov);

d) honoráre a príspevky (okrem honorárov pre organizátorov).

**Neoprávnené výdavky**

**Čl. 7 VZN č. 11/2024**

1. O všetkých výdavkoch súvisiacich s realizáciou projektu vedie žiadateľ, ktorému bola

poskytnutá dotácia (ďalej len „prijímateľ dotácie“), dokladovú evidenciu podľa všeobecne záväzných predpisov.

1. Poskytnuté finančné prostriedky je možné použiť na úhradu aj takých nákladov spojených s realizáciou projektu, ktoré prijímateľovi dotácie vznikli ešte pred podpisom zmluvy a priamo súvisia s predkladaným projektom v príslušnom rozpočtovom roku.
2. Dotáciu podľa tohto nariadenia nemožno použiť na:
	1. úhradu stravného, cestovných náhrad zamestnancov1,
	2. nákup alkoholických a tabakových výrobkov,
	3. mzdové výdavky súvisiace s projektom vrátane odvodov, mzdy, platy, odmeny1,
	4. splácanie úveru, úrokov a jeho príslušenstva,
	5. refundáciu výdavkov uhradených v predchádzajúcich rozpočtových rokoch,
	6. úhradu záväzkov z predchádzajúcich rozpočtových rokov,
	7. nákup vecí nesúvisiacich s projektom resp. s predmetom činnosti príjemcu dotácie,
	8. obstaranie, resp. technické zhodnotenie pozemkov, budov, objektov, strojov, prístrojov, zariadení, dopravných prostriedkov, stavieb, projektových dokumentácií,
	9. nákup motorových vozidiel a motocyklov,
	10. bankové, poštové a manipulačné poplatky, poplatky na telefón,
	11. na kapitálové výdavky,
	12. úhradu daní a poplatkov (správnych, súdnych, miestnych)

\_\_\_\_\_\_

1 § 11 zákona č. 311/2001 Z.z. Zákonník práce v znení neskorších predpisov